Il-Ministru għall-Finanzi Edward Scicluna ħabbar żieda ta' €3.51 fil-ġimgħa fil-pensjonijiet. Fisser li din iż-żieda fil-pensjonijiet hi ta' kważi €17-il miljun. B'hekk biż-żieda tal-għoli tal-ħajja, dik ta' €3.49, il-pensjonanti se jkunu żdiedu b'€7 fil-ġimgħa jew €364 fis-sena. Baġit 2019 Żieda ta' €2.17 fil-ġimgħa fil-pensjonijiet. Dan minbarra ż-żieda tal-għoli tal-ħajja, li għall-2019 jammonta għal €2.33 fil-ġimgħa. Għaldaqstant il-pensjonijiet jiżdiedu b'total ta' €4.50 fil-ġimgħa. Din il-miżura tolqot lil 92,000 pensjonant. L-ewwel €13,400 għall-pensjonanti ma jkunux taxxabbli. Il-pensjonijiet tas-servizz se jiżdiedu b'€200. Terġa' tingħata l-għotja ta' €300 għal dawk li għandhom iktar minn 75 sena. Żieda ta' €50 fl-għotja li tingħata lill-anzjani li ma jkunux akkumulaw biżżejjed kontribuzzjonijiet tas-sigurtà soċjali biex jibbenefikaw minn pensjoni. L-eżenzjonijiet tat-taxxa għall-pensjonijiet tat-tielet pilastru se jogħlew għal €2,000. Baġit 2020 Żieda ta' €3.51 fil-ġimgħa fil-pensjonijiet. Dan minbarra ż-żieda tal-għoli tal-ħajja, li għall-2020 tammonta għal €3.49 fil-ġimgħa. L-ewwel €13,798 għall-pensjonanti ma jkunux taxxabbli. Għajnuna supplimentari għall-pensjonanti se tiżdied b'€50 għal €150. Minn din l-għajnuna se jibbenefikaw 16,000 pensjonant. Anzjani li mhumiex eliġibbli għal pensjoni minima se jingħataw għotja ta' bejn €200 u €300, anke meta jagħlqu l-75 sena. Għotja ta' €300 għal dawk li għandhom 75 sena jew iktar u joqogħdu fi djarhom. Għall-ewwel darba se jingħataw €300 lil anzjani li minn buthom iħallsu biex jgħixu fi djar residenzjali għall-anzjani. Żieda fl-għotja li tingħata lill-anzjani ta' 80 sena jew iktar. 18,000 benefiċjarju se jingħataw €350. €13-il miljun allokati biex jiġu indirizzati inġustizzji u anomaliji tal-imgħoddi fil-pensjonijiet X'ġara fl-2019? F'Mejju 2019, waqt attività politika f'San Ġwann, il-Prim Ministru u Mexxej tal-Partit Laburista Joseph Muscat insista li l-pensjonijiet mistennija jiżdiedu għall-Baġit 2020. Saħaq li l-ġid irid jinqasam l-istess bejn kulħadd. Tenna l-istess messaġġ, il-Ħadd li għadda, jum qabel jitħabbar il-Baġit 2020. Filmat: Żieda fil-pensjoni fil-baġit li jmiss Filmat: Għada se nżidu l-pensjonijiet An additional day of leave off work, the third in a row, to compensate for public holidays taken without consultation by previous administration #maltabudget20 — Joseph Muscat (@JosephMuscat_JM) October 14, 2019 Din id-direzzjoni minn naħa tal-Gvern x'aktarx kienet ispirata mill-kritika konsistenti li l-pensjonijiet kienu qed isibuha diffiċli biex ilaħħqu mal-ħajja. F'Marzu, il-Partit Nazzjonalista qal li: · l-iskema introdotta mill-Gvern biex il-pensjonanti jisselfu l-flus billi jitfgħu d-dar tagħhom bħala garanzija, kienet qed titfa' aktar pressjoni fuq il-pensjonanti. · Il-kelliema tal-PN, Mario de Marco u Claudio Grech qalu li din l-iskema ma tirranġax in-nuqqasijiet fis-sistema tal-pensjonijiet. · Saħqu li l-pensjonanti kienu f'pożizzjoni li jisselfu l-flus biex jixtru l-ikel u l-mediċina, minħabba l-azzjoni minn naħa tal-Gvern. Qalu wkoll li wieħed minn kull ħames pensjonanti jgħixu fil-faqar jew jinsabu f'riskju tal-faqar. "Il-Gvern qed jitfa' l-piż fuq il-pensjonanti" – PN Reazzjonijiet għad-Dokument ta' Qabel il-Baġit · F'Awwissu, il-Partit Demokratiku (PD) qal li meta mqabbel ma' stati membri oħra tal-UE, Malta għandha l-ogħla rata per capita ta' anzjani fil-kura residenzjali. Spjega li ma naqasx l-iżbilanċ bejn id-domanda u l-provvista ta' sodod għal kura residenzjali Bżonn li titwettaq verifika tad-djar residenzjali tal-anzjani – PD X'taħseb dwar il-miżuri mħabbra dwar il-pensjonijiet? Ikkummenta hawn taħt .td_uid_3_5ee4e903c9b19_rand.td-a-rec-img{text-align:left}.td_uid_3_5ee4e903c9b19_rand.td-a-rec-img img{margin:0 auto 0 0}